钦定古今图书集成/明伦汇编/宫闱典/第055卷 > 晋
## 钦定古今图书集成/明伦汇编/宫闱典/第055卷 > 晋

### 元帝 年赐乳母阿苏号为保圣君

按：《晋书元帝本纪》，不载。按《册府元龟》，“晋元帝中兴，
乳母阿苏有乳保之功，赐号保圣君。”

### 成帝 年将封保母周氏以侍中顾和谏止

按《晋书成帝本纪》，不载。按《顾和传》，“成帝以乳母周
氏有阿保之劳，欲假其名号，内外皆奉诏。侍中顾和
独上疏，以为周氏保佑圣躬，不遗其勋，第舍供给，拟
于戚属，恩泽所加，已为过隆。若假名号，记籍未见明
比。惟汉灵帝以乳母赵娆为平氏君，此末代之私恩，
非先代之令典。且君举必书，将轨物垂则；书而不法，
后嗣何观。”帝从之。